Գեորգի Մամիկոնով

**Գեորգի Ռուբենի Մամիկոնով** (), հայկական ծագումով երգիչ։ «Դոկտոր Վաթսոն» շոու-խմբի հիմնադիր և ղեկավար (1985-2021)։ Ռուսաստանի Դաշնության արվեստի վաստակավոր գործիչ (2006), Ռուսաստանի Դաշնության վաստակավոր արտիստ (1995)։

## Կենսագրություն
Ծնվել է 1945 թվականի մարտի 25-ին Մոսկվայում։ Գեորգին մանկությունն ու պատանեկությունն անցկացրել է Կրասնայա Պրեսնայում։ Ավարտել է Մոսկվայի Հոկտեմբերյան հեղափոխության անվան երաժշտական ուսումնարանը (այժմ՝ Շնիտկեի անվան ինստիտուտ), որտեղ նա սկսեց երգել դիրիժորական-երգչախմբային ֆակուլտետի վոկալ անսամբլում։ Համույթի կողմից Կենտրոնական ռադիոյում ձայնագրված առաջին երգերը՝ «Эхо» և «Голубые города», որտեղ Գեորգի Մամիկոնովը երգել է որպես մենակատար, նրա համար ճանապարհ են բացել դեպի մեծ էստրադա։ Կոմպոզիտոր Յուրի Սաուլսկու կողմից հրավիրվել է «ВИО-66» ջազ նվագախումբ։

1971 թվականին ընդունվել է աշխատանքի Մոսկոնցերտում։ Նույն թվականին ավարտել է Մոսկվայի պետական հեռակա մանկավարժական ինստիտուտը։ 1973-1978 թվականներին հանդես է եկել «Верные друзья» խմբում։ 1980 թվականին դարձել է «С песней по жизни» հեռուստատեսային մրցույթի դափնեկիր։

1985 թվականին ստեղծել է «Сюрприз» խումբը, 1988 թվականին այն վերանվանվել է «Դոկտոր Վաթսոն» շոու-խմբի, որտեղ նա եղել է անփոփոխ ղեկավար, ոգեշնչող, կազմակերպիչ և մենակատար։

1991 թվականին խմբի հետ համատեղ ստացել է «Շլյագեր-91» մրցույթի դափնեկրի կոչում։ 1995 թվականին կոլեկտիվին շնորհվել է Մոսկվայի կառավարության մրցանակի դափնեկիրների կոչում։ 2002-2012 թվականներին շնորհվել է «Կինովատսոն» ամենամյա մրցանակը, որի համար հիմք է հանդիսացել Գեորգի Մամիկոնովի գաղափարը՝ Հայրենական կինեմատոգրաֆում երաժշտական, կոմպոզիտորական, երգի և կատարողական արվեստի վարպետներին մրցանակ հիմնելու մասին։ Այստեղ նա ոչ միայն կատարող էր, մենակատար, այլև երաժշտական պրոդյուսեր և մրցանակաբաշխության կազմակերպիչ։

### Հիվանդություն և մահ
Գեորգի Ռուբենի Մամիկոնովը մահացել է 2021 թվականի հունիսի 28-ին Մոսկվայում՝ ԿՈՎԻԴ-ի հետևանքներից, որը նրա մոտ ախտորոշվել էր 2021 թվականի հունիսի 11-ին։ Հրաժեշտն ու հուղարկավորությունը տեղի են ունեցել հուլիսի 2-ին՝ Պրեսնայի Հովհաննես Մկրտչի ծննդյան տաճարում։ Թաղված է Խիմկինսկի գերեզմանատանը (տեղամաս № 21) ծնողների հետ նույն գերեզմանում։

## Պարգևներ և կոչումներ
* ՌԴ արվեստի վաստակավոր գործիչ (2006)
* ՌԴ վաստակավոր արտիստ (1995)
* Մոսկվայի կառավարության մրցանակի դափնեկիր (1995)
* «С песней по жизни» հեռուստամրցույթի դափնեկիր (1980)
* «Շլյագեր-91»-ի դափնեկիր (1991)
* «Доктор Ватсон» խմբի գեղարվեստական ղեկավար, մենակատար (1985).

## Հոբբի
Հետաքրքրվել է ֆալերիստիկայով, եղել է հերալդիստների ընկերության անդամ և ԲԿՄԱ ակումբի երկրպագու։

## Ընտանիք
* Մայրը՝  Էլվիրա Գերգարդովնա Մամիկոնովան (Զելլեր), ծնվել է 1920 թվականի նոյեմբերի 18-ին Արմավիր քաղաքում (Կրասնոդարի երկրամաս)։ Ավարտել է Գնեսինների անվան երաժշտա-մանկավարժական ինստիտուտը (երգեցողության ուսուցիչ)։ Մոսկվայի Հոկտեմբերյան հեղափոխության անվան երաժշտական դպրոցում (այժմ Շնիտկեի անվան ինստիտուտ) եղել է  դիրիժորական և երգչախմբային առարկաների ուսուցիչ։
* Հայրը՝ Ռուբեն Վարդանի Մամիկոնովը, ծնվել է 1916 թվականի ապրիլի 16-ին Խարկով քաղաքում (Ուկրաինա)։ Ավարտել է Բատայի ավիացիոն ուսումնարանը։ Պատերազմի տարիներին ծառայել է որպես օդաչուների պատրաստման հրահանգիչ։ Կոչումը՝ ռազմածովային ավիացիայի գնդապետ։ Մահացել է 2006 թվականին։
* Քույրը՝ Նինա Ռուբենովնա Տուրչանինովան (Մամիկոնովա), ծնվել է 1940 թվականի հոկտեմբերի 19-ին Մոսկվա քաղաքում։ Ավարտել է Լենինի անվան ՄՊԻ-ն, եղել է տարրական դպրոցի ուսուցիչ։
* Հայրական պապը՝ Վարդան Լուզգենի Մամիկոնովը, ծնվել է 1884 թվականին Արմավիր քաղաքում (Կրասնոդարի երկրամաս), եղել է գալանտերեիայի առևտրական։
* Հորական տատը՝ Խրիստինա Մկրտիչի Մամիկոնովան, ծնվել է 1889 թվականի մարտի 23-ին Արմավիր քաղաքում (Կրասնոդարի երկրամաս), եղել է սպիտակեղեն կարող։
* Մորական պապը՝ Գերգարդ Գենրիխովիչ Գոսմանը, ծնվել է 1884 թվականի մարտի 14-ին Արմավիր քաղաքում (Կրասնոդարի երկրամաս), եղել է հյուսն, հեղափոխական, գնդակահարվել է։
* Մորական տատը՝ Նիննա Ալեքսանդրովնա Զելլերը, ծնվել է 1889 թվականի մարտի 28-ին Խարկով քաղաքում (Ուկրաինա), եղել է Խարկովի ֆիլհարմոնիայի մենակատար։ ԽՍՀՄ ժողովրդական արտիստ կինոռեժիսոր Սերգեյ Ապոլինարիևիչ Գերասիմովի զարմիկը։
* Կինը՝ Լյուբով Միխայլովնա Մամիկոնովա (Լևինա, ծնվ.՝ 1942 թվականի դեկտեմբերի 2-ին Չոյբալսան քաղաքում (Մոնղոլիա), ավարտել է Մոսկվայի պետական հեռակա մանկավարժական ինստիտուտը, եղել է երաժշտության և երգեցողության ուսուցիչ, «Դոկտոր Վաթսոն» շոու-խմբի գեղարվեստական ղեկավար։ Ամուսնացել են 1964 թվականին։
* Դուստրը՝ Յուլիա Գեորգիևնա Մամիկոնովա (ծնվ.՝ 1974 թվականի օգոստոսի 29-ին Մոսկվայում)։ Ավարտել է Շնիտկեի անվան երաժշտական ինստիտուտը (խմբավար, դասախոս) և Ժամանակակից արվեստի ինստիտուտը (թատերական ներկայացումների և տոնակատարությունների ռեժիսոր)։ Աշխատել է որպես երաժշտության ուսուցիչ, վոկալի ուսուցիչ, համերգային ծրագրերի և զանգվածային միջոցառումների ռեժիսոր, ղեկավարել է «Վաթսոն Junior» մանկական վոկալ ստուդիան։

## Ծանոթագրություններ

## Արտաքին հղումներ
* kinopoisk.ru
* vremya.tv
* shansonprofi.ru
* terrahd.ru

Կատեգորիա:21-րդ դարի երգիչներ և երգչուհիներ
Կատեգորիա:Ռուս երաժիշտներ
Կատեգորիա:Ռուս երգիչներ
Կատեգորիա:Ռուս պրոդյուսերներ
Կատեգորիա:Ռուսաստանի փոփ-վոկալիստներ